projecte-aina/catalan_government_crawling huggingface dataset:
Diverses entitats nacionals i internacionals posen en marxa iniciatives per avaluar les conseqüències de les mesures aplicades per contenir la propagació del coronavirus SARS-CoV-2 sobre els hàbits de la ciutadania
Les següents entitats han publicat diverses enquestes per estudiar els efectes que les mesures aplicades en diferents països per evitar la propagació del nou coronavirus SARS-CoV-2, com per exemple el confinament, tenen en relació amb el consum de drogues i l'ús de videojocs i joc en línia.
Impacte de la COVID-19 sobre les pautes de consum de drogues, els danys i els serveis de drogues a la UE
L'Observatori Europeu de les Drogues i les Toxicomanies (EMCDDA, segons les sigles en anglès) està duent a terme un estudi a tots els països de la Unió Europea amb l'objectiu de comprendre millor l'impacte que la COVID-19 té sobre les pautes de consum de drogues i sobre com aquestes poden haver canviat a conseqüència de la pandèmia.
El consum d'alcohol i la pandèmia del SARS-CoV-2
L'objectiu d'aquesta enquesta paneuropea és estudiar la relació entre el consum d'alcohol i les vivències durant l'actual pandèmia de SARS-CoV-2.
El qüestionari és fruit de la col·laboració entre científics epidemiològics de diversos instituts europeus, entre els quals es troben la Universitat Politècnica de Dresden (Alemanya) i l'Hospital Clínic de Barcelona.
Internet, videojocs i joc amb diners online: COVID-19
L'Observatori Espanyol de les Drogues i les Addiccions publica aquesta breu enquesta, impulsada des de la Delegació del Govern per al Pla Nacional sobre Drogues, amb l'objectiu de conèixer el potencial impacte de l'epidèmia COVID-19 en els patrons d'ús de videojocs i joc amb diners online, així com explorar possibles trastorns comportamentals per l'ús inadequat de videojocs, joc amb diners online o l'ús compulsiu d'internet.
GDS2020: Edició especial sobre la COVID-19
L'Enquesta Global sobre Drogues (GDS, segons les sigles en anglès) ha publicat una edició especial del seu qüestionari centrat en els efectes que la pandèmia de la COVID-19 té sobre la vida diària de les persones, les relacions, la salut mental i el benestar, així com l'ús de drogues i alcohol.
L'Agència de Salut Pública del Departament de Salut, juntament amb l'IDIAP Jordi Gol i ESADE, ha elaborat el qüestionari La salut en temps de confinament pel coronavirus amb l'objectiu de conèixer i avaluar l'impacte que el confinament provocat per la pandèmia de la COVID-19 pot tenir sobre la salut, el benestar emocional i els estils de vida de la ciutadania.
Tot i que l'enquesta continua oberta, ja s'ha començat a fer l'explotació de les més de 40.000 respostes rebudes i d'aquí poc estaran disponibles les primeres conclusions.
Posteriorment, també s'ha posat en marxa amb la col·laboració de treballadors socials de Salut d'Atenció Primària i dels Serveis Socials d'Ajuntaments i Consells Comarcals, una versió més curta d'aquest qüestionari, que s'està realitzant per via telefònica, amb l'objectiu d'arribar a persones grans dependents o en situació de vulnerabilitat que no tinguin accés a internet o a les xarxes socials.
L'objectiu de la iniciativa és obtenir un punt de referència per prevenir l'impacte en el consum de cànnabis en posteriors crisis sanitàries
L'Hospital Clínic de Barcelona ha posat en marxa una enquesta per estudiar l'impacte que la crisi sanitària provocada per la COVID-19 té sobre el patró de consum de risc de cànnabis en aquelles persones usuàries de cànnabis a l'Estat.
L'enquesta online, d'una durada aproximada de 10 minuts, pretén obtenir informació sobre les dades sociodemogràfiques, consum de tabac, consum de cànnabis i vies d'obtenció d'aquesta substància, tenint en compte les possibles modificacions que s'hagin pogut produir arran de l'estat d'alarma.
L'enquesta forma part de l'estudi "Impacte de la crisi sanitària ocasionada per la COVID-19 en el patró de consum de risc de cànnabis" de l'Institut d'Investigacions Biomèdiques August Pi i Sunyer (IDIBAPS).
L'objectiu de la iniciativa és entendre l'impacte que té la pandèmia de la COVID-19 en el consum de risc de cànnabis i també conèixer si les vies d'obtenció (compra-venda) s'han vist afectades i modificades.
Això permetrà obtenir un punt de referència per prevenir l'impacte en el consum de cànnabis en posteriors crisis sanitàries.
Enquesta de l'Hospital Clínic de Barcelona sobre l'impacte de la crisi sanitària ocasionada per la COVID-19 en el patró de consum de risc de cànnabis
El guardó reconeix la seva tasca de mestre, educador i dinamitzador cultural durant més de 40 anys al barri de la Mina de Sant Adrià del Besòs
El Govern de la Generalitat ha concedit la Creu de Sant Jordi de 2020 a l'educador i activista social Josep Maria Monferrer i Celades (Benassal, 1942) per la seva tasca de mestre, educador i dinamitzador cultural durant més de 40 anys al barri de la Mina i per la seva aportació a la conservació de la memòria històrica d'aquest barri de Sant Adrià del Besòs.
Monferrer ha estat mestre de tres generacions del barri i una persona clau en la participació social i l'alfabetització dels seus veïns i veïnes.
L'any 1966 va participar en la fundació de les Escoles Pies de Pequin a l'antic Castell del Camp de la Bota, una escola de caràcter democràtic i amb una metodologia pròpia, adaptada a les necessitats de la seva població.
A més a més, el castell també va acollir una escola nocturna per als adults, l'escola gitana Chipén Talí, el parvulari, l'escola maternoinfantil i l'Escola d'Artesania, així com una àrea especialitzada per a la promoció de la salut i de la cultura gitana.
El 1985, amb només 33 anys, va ser escollit director de l'escola Tirso de Molina, la primera escola pública del barri de la Mina, on va treballar fins que es va jubilar.
Monferrer també destaca per la conservació de la història local a través de l'Arxiu Històric del Camp de la Bota i de la Mina que va fundar i dinamitzar.
L'educador, filòsof i escolapi ha estat autor de diversos llibres, entre els quals destaquen: "El Camp de la Bota.
Un espai i una història" (2012), "La història de Sant Adrià llegida des de la Mina (2013)", "Història del barri de la Mina 1969-2000" (2014) i "El Pla de Transformació de la Mina 2000-2015" (2016).
La seva tasca d'investigació també s'ha vist materialitzada en el Parapet de les Executades i Executats 1939-1952 al Camp de la Bota, instal·lat al Parc del Fòrum.
Fidel al seu tarannà humil i fugint de tot protagonisme, a Monferrer li hauria agradat que el guardó no hagués recaigut només en ell sinó en un conjunt de "persones lluitadores" del barri.
Des de la Sub-direcció General de Drogodependències ens sumem al reconeixement concedit a l'educador pel Govern de la Generalitat i ressaltem la seva implicació i incansable tasca en un dels barris més impactats pel consum de drogues.
Membre de la Taula comunitària de Drogues de la Mina des dels seus inicis, el seu paper ha estat clau en la mediació i resolució de conflictes de la comunitat al barri, donant veu a veïns i veïnes preocupats per situacions complexes relacionades amb les drogues, i visibilitzant-les des d'una perspectiva educativa, constructiva i respectuosa amb les posicions i circumstàncies de les persones que conviuen en el barri.
El Govern de la Generalitat, a proposta del Departament de Cultura, ha concedit aquest any la Creu de Sant Jordi a 30 personalitats i 15 entitats que han destacat pels serveis prestats a Catalunya en la defensa de la seva identitat o en el pla cívic i cultural.
El dia 26 de juny es va celebrar en diferents poblacions catalanes aquesta iniciativa global que promou la reducció de danys i les polítiques de drogues que prioritzin la salut pública i els drets humans
No Càstig) és una iniciativa global de sensibilització que promou la reducció de danys i les polítiques de drogues que prioritzen la salut pública i els drets humans.
La campanya vol que la reducció de danys s'incorpori a l'agenda política mitjançant l'enfortiment de la capacitat de mobilització de les comunitats afectades i dels seus aliats, l'obertura d'un diàleg amb les persones responsables de formular les polítiques i la sensibilització dels mitjans de comunicació i l'opinió pública.
El Dia d'Acció Global de la campanya se celebra el 26 de juny coincidint amb el Dia Internacional de la Lluita contra l'Ús Indegut i el Tràfic Il·lícit de Drogues.
Aquest any la campanya va arribar a 190 ciutats de 85 països d'arreu del món.
A Catalunya, Metzineres (Entorns d'Aixopluc per Dones que Usen Drogues Sobrevivint Violències) va organitzar una jornada a l'aire lliure al barri del Raval a Barcelona per commemorar aquest dia.
En aquest vídeo es pot veure un resum de les activitats realitzades, que buscaven crear llaços amb la comunitat local.
També es poden consultar les fotografies de la celebració aquí.
L'associació ARSU (Reus Som Útils), que forma part de CATNPUD (Xarxa de persones que usen drogues a Catalunya), i el Centre d'Acollida i activitats La Illeta (Centre de Reducció de Danys HUSJReus) també van celebrar una jornada de sensibilització per commemorar aquest dia d'acció a Reus, que en aquesta localitat es va traduir com "Recolzi.
L'acte, en el qual hi van participar una trentena d'usuàries i usuaris del mateix centre, va consistir en la lectura d'un manifest, la realització d'un programa de ràdio en directe de Radio LIBERARSU, l'actuació en directe de l'artista local i diferents parlaments dirigits a explicar la importància de lluitar contra l'estigma de les persones que consumeixen drogues.
Finalment, es va construir un mosaic humà amb el lema "Recolzi no, castigui".
La jornada de caràcter local formava part de les activitats col·lectives organitzades per la xarxa CATNPUD.
Per la seva banda, AUPA'M (Agrupació d'usuaris/usuàries i professionals al voltant de l'autobús de la metadona) també va celebrar una jornada a Santa Coloma de Gramenet el mateix dia 26.
Aquest any, per la situació d'excepcionalitat provocada per la pandèmia de la Covid-19, molts actes han hagut de canviar de format i molts d'altres s'han dut a terme de manera virtual.
No Castigue" celebrat des de Mèxic.
La Xarxa EPF, un projecte de la Fundació Salut i Comunitat sobre informació i assessorament en temes de drogues i sexualitat dirigit a estudiants universitaris i universitàries, va participar en el panel "Educació psicoactiva" d'aquest acte i va presentar les activitats que realitza a través de la metodologia d'educació entre iguals en àmbits universitaris.
Informació sobre la jornada global "Suport.
Informació sobre l'acte organitzat per ARSU
Vídeo d'Energy Control pel dia d'acció global
El dia 21 de juliol es va celebrar aquesta jornada global per les persones que han perdut la vida a causa de la Guerra contra les Drogues
Cada 21 de juliol, entitats de drogodependències i de persones usuàries de drogues d'arreu del món duen a terme diferents actes en commemoració de les persones que han perdut la vida per causes relacionades amb les drogues, ja sigui pel consum en sí o per les condemnes derivades del consum i tràfic.
Aquest any, per la situació d'excepcionalitat provocada per la pandèmia de la Covid-19, els actes -organitzats per entitats membres de la xarxa CATNPUD - s'han adaptat a les restriccions de les autoritats sanitàries, però han seguit endavant amb diverses accions per recordar les víctimes i retre'ls homenatge.
L'associació AUPA'M i organitzacions de la comissió d'entitats de la Taula de Salut mental i Addiccions de Santa Coloma de Gramenet van commemorar el Memorial en un acte al parc de Can Zan d'aquesta localitat.
Es va celebrar una assemblea on es va debatre la situació actual de les polítiques de drogues i la necessitat que aquests canviïn i tinguin en compte els drets, la salut, la seguretat i el benestar de totes les persones usuàries de drogues.
En acabar l'acte, un grup reduït de persones va anar fins a la Plaça de la Vila, on es va tornar a llegir el manifest.
A Reus, ARSU (Associació Reus Som Útils) també va celebrar un acte per reivindicar els drets de les persones usuàries de drogues i per demanar recursos per una millor atenció de les addiccions al Centre d'Acollida i Activitats (Reducció de Danys) La Illeta de l'Hospital Universitari Sant Joan de Reus.
L'associació va voler recordar tots els companys i companyes d'ARSU Illeta desapareguts els últims anys i es va llegir un text titulat "21 de juliol: Un dia per al record", a més de deixar micròfon lliure per a tots els assistents que volguessin participar.
En aquest vídeo del Canal Reus TV es pot veure un
Ordre del 12 d'agost de 2020 del Ministeri de Sanitat per la qual es convoca la concessió d'ajudes econòmiques a entitats privades sense ànim de lucre d'àmbit estatal, amb càrrec al Fons de Béns decomissats per tràfic il·lícit de drogues i altres delictes relacionats, en aplicació de la Llei 17/2013 per a la realització de programes supracomunitaris sobre drogodependències durant l'any 2020
La convocatòria té l'objectiu d'aconseguir la igualtat dels ciutadans en relació amb la reducció de les addiccions, promovent les condicions i removent els obstacles perquè aquesta igualtat sigui efectiva en l'exercici del dret a la protecció de la salut, contemplat en l'article 43 del text constitucional.
Les ajudes que s'atorguen en aquesta convocatòria estan vinculades a la prevenció de les addiccions.
Convocatòria de concessió d'ajudes econòmiques FONS 2020
Publicació BOE Extracte Convocatòria 2020
Informació completa i documents sobre la convocatòria
Informació i consultes: [EMAIL]
TERMINI PER ENVIAR SOL·LICITUTS: 15 dies hàbils a comptar des del dia següent a la publicació al Butlletí Oficial de l'Estat (22 d'agost de 2020)
El Dia Internacional de la Sensibilització envers la Sobredosi és un esdeveniment global que se celebra cada 31 d'agost i que té com a objectiu conscienciar sobre la sobredosi, incidir en la seva prevenció i reduir l'estigma d'una mort relacionada amb les drogues
El passat dia 31 d'agost es va celebrar el Dia Internacional de la Sensibilització envers la Sobredosi i arreu del territori català es van dur a terme diferents actes i accions per commemorar la jornada.
CATNPUD (Xarxa de persones que usen drogues a Catalunya) va organitzar un acte a l'Àgora Juan Andrés de Barcelona juntament amb la XADUD (Xarxa de Dones que Usen Drogues) sota el lema "La sobredosi ens afecta a totes".
El programa va incloure un homenatge a les víctimes de la guerra contra les drogues i l'estrena d'una peça audiovisual sobre l'impacte que tenen les drogues en les famílies de les persones usuàries, amb una visió crítica que convida a la reflexió (podeu veure el vídeo aquí ).
Posteriorment es va realitzar una xerrada amb els i les protagonistes del vídeo i es va llegir un manifest.
Aquest dia internacional també pretén reconèixer la difícil situació que experimenten les famílies i l'entorn íntim de les persones que han mort o han patit per una sobredosi.
Tant les organitzacions que treballen en aquest camp com les institucions oficials emfatitzen que es tracta d'un dia per fer més fort el missatge que les morts per sobredosi són evitables i que es tracta d'un problema que pot afectar persones de tots els àmbits socials i condicions.
Des de la Sub-direcció General de Programes de Rehabilitació i Sanitat del Departament de Justícia es va organitzar, amb la col·laboració de la Sub-direcció General de Drogodependències, una jornada de sensibilització sobre la sobredosi als centres penitenciaris.
Durant el dia es van dur a terme diferents tipus d'activitats com ara jornades esportives que tenien com a eix principal la promoció de la salut com a factor de prevenció, tallers de sensibilització i cinefòrums.
Prèviament i durant tot el mes d'agost, també es van realitzar en aquests centres accions relacionades amb aquest dia internacional amb els següents objectius: aportar informació a les persones internes sobre els factors de risc de sobredosi i sobre el risc de sobredosi en funció de la tipologia de la substància, donar informació sobre recursos externs on adreçar-se en cas de recaiguda o detecció de situacions de risc i parlar sobre els efectes de les drogues en l'organisme i les conseqüències a nivell individual, familiar i social.
En altres centres penitenciaris es va animar les persones a escriure el seu propi relat sobre el tema de la sobredosi, a expressar de manera plàstica aquest concepte i a participar en un col·loqui de reflexió col·lectiva.
Al Centre Penitenciari de Brians 1, per exemple, es va dur a terme un concurs de lemes per sensibilitzar en la prevenció de sobredosi a les presons.
Es va fer un concurs amb cartells i fullets per cada mòdul del centre.
Amb el lema guanyador de cada mòdul es va realitzar un projecte artístic que quedarà exposat per commemorar aquest dia de sensibilització.
Dimecres 10 de setembre va morir el sacerdot Manel Pousa, qui va centrar la seva tasca, canalitzada a través d'una fundació, en els col·lectius més vulnerables i en la reinserció social de persones preses
Manel Pousa, més conegut com el pare Manel, va morir dimecres 10 de setembre als 75 anys a l'Hospital Vall d'Hebron de Barcelona.
Pousa va treballar durant anys com a sacerdot d'una parròquia de Nou Barris (Barcelona) i durant tota la seva trajectòria professional i vital va donar suport als més necessitats, especialment a les persones preses i sense recursos.
La solidaritat amb els pobres i marginats va ser el lema de la seva vida.
Nascut a Granada de pares barcelonins, va ser distingit amb la Creu de Sant Jordi, la Medalla d'Or de la Ciutat de Barcelona i el premi Solidaritat que atorga l'Institut de Drets Humans de Catalunya.
Va ser ordenat capellà a la parròquia de Sant Josep Oriol de Barcelona el 1975 i també va exercir a la parròquia de la Santíssima Trinitat de la Trinitat Vella i als barris de Verdun i Roquetes.
A meitats de la dècada dels 70 va establir contacte amb OBINSO, Obra Integració Social, entitat vinculada a la Diòcesi de Barcelona que treballa per a la reinserció de persones preses a través de llars d'acollida.
Pousa va treballar com a educador a la llar de l'entitat a Badalona.
En aquest camp, una de les tasques més destacades que va fer va ser la relacionada amb la reinserció al centre penitenciari de dones de Wad-ras.
Pousa va crear la Fundació Pare Manel, des d'on vehiculava la seva tasca social, i cada any celebrava la popular gal·la solidària "Guanya't el cel amb el pare Manel".
Desitgem que el seu llegat el puguin recollir altres persones que, com ell, treballen dia rere dia amb els col·lectius més vulnerables.
Recordem i agraïm la tasca que ha realitzat durant tota la seva trajectòria vital.
Des de la Sub-direcció General de Drogodependències enviem el nostre més sentit condol als familiars, amics i amigues, i companys i companyes.
L'informe anual de l'Observatori Europeu de les Drogues i les Drogodependències (EMCDDA) analitza els patrons emergents sobre el subministrament, ús il·lícit i problemes de salut pública associats a les drogues als països de la UE, Turquia i Noruega
L'Informe Europeu de Drogues de l'Observatori Europeu de les Drogues i les Drogodependències (EMCDDA) de l'any 2020 es basa en les dades més recents disponibles i descriu la situació en matèria de drogues a finals de 2019.
Des d'aleshores, els països europeus s'han vist enormement afectats pel brot i la ràpida propagació de la pandèmia de la Covid-19.
L'aplicació de mesures restrictives de salut pública necessàries per frenar la transmissió del virus ha afectat totes les àrees de la vida, inclòs el consum de drogues, els mercats d'aquests productes i l'execució de les respostes policials, sanitàries i socials al fenomen de les drogues.
De cara al futur i en relació amb la Covid-19, l'informe es planteja les següents preguntes: Tornarem a la situació de finals de 2019 i, si és així, amb quina rapidesa ocorrerà?
A més, hi haurà importants conseqüències a mitjà i llarg termini per al consum de drogues i els futurs problemes als quals ens enfrontem en aquest terreny?
I finalment, quines lliçons poden extreure's de la pandèmia per augmentar la resiliència de les nostres respostes polítiques en aquesta àrea si ens enfrontem a futures crisis?
L'informe d'enguany ha identificat les següents qüestions clau:
Informe Europeu de Drogues 2020: Tendències i novetats
Informe Europeu de Drogues 2020: Qüestions clau (en castellà)
L'Organització Panamericana de la Salut (OPS), organisme afiliat a l'Organització Mundial de la Salut (OMS), ha publicat un document de formació dirigit a professionals sobre els fonaments del diagnòstic dels trastorns de l'espectre alcohòlic fetal (TEAF)
L'Organització Panamericana de la Salut (OPS), organisme afiliat a l'OMS, ha publicat el document "Avaluació dels trastorns de l'espectre alcohòlic fetal" per ser utilitzar als països hispanoparlants d'Amèrica Llatina i que té com a objectiu ser un document de formació per als proveïdors de serveis de diverses disciplines perquè aprofundeixin els seus coneixements sobre els fonaments del diagnòstic dels trastorns de l'espectre alcohòlic fetal (TEAF) i puguin aplicar-los en diferents casos.
El públic objectiu inclou metges, psicòlegs, professionals de la salut, treballadors socials i altres proveïdors de serveis que puguin entrar en contacte amb individus afectats pels TEAF.
Els autors declaren que l'ús ideal d'aquest document és com a suplement per a formacions impartides en els camps de la dismorfologia, l'epidemiologia i la neuropsicologia.
El terme trastorns de l'espectre de l'alcoholisme fetal (TEAF) denomina una sèrie d'afectacions que una persona pot tenir si la mare ha begut alcohol durant l'embaràs.
Accés al document "Avaluació dels trastorns de l'espectre alcohòlic fetal"
El Ministeri de Sanitat ha publicat un nou document d'actualització dels límits de consum de baix risc d'alcohol amb l'objectiu de disminuir els problemes de salut, lesions, danys a terceres persones i conseqüències socials i econòmiques del seu consum.
Aquest informe, que ha comptat amb la participació de la Sub-direcció General de Drogodependències, és fruit del treball realitzat per tres grups d'experts que han realitzat una revisió de l'evidència disponible sobre l'impacte del consum d'alcohol segons els nivells i patrons de consum (tant en consum regular com en episodis de consum intensiu o binge drinking), així com sobre els possibles efectes sobre la salut dels diferents tipus de begudes alcohòliques.
A partir d'aquest evidència, s'introdueix el concepte de límit de baix risc, mantenint-se els nivells de consum de risc per a la intervenció precoç en consulta per part de professionals de la salut.
Accés al document Límits de Consum de Baix Risc d'Alcohol
Amb els resultats i conclusions de la revisió de l'evidència s'han elaborat els següents missatges clau, dirigits a població general sana major de 18 anys:
Límits del consum mitjà* de baix risc d'alcohol
Efectes diferencials per tipus de beguda
Grups específics de població o situacions especials
Amb aquests missatges clau s'han elaborat una sèrie de materials divulgatius en format infografia, tant per a la ciutadania com per als professionals de la salut.
* Consum mitjà: consum habitual que fa una persona en un període de temps, que sol referir-se al consum diari o setmanal.
** Unitat de Beguda Estàndard (UBE) d'alcohol.
Equival a 10 grams d'alcohol que és, aproximadament, el contingut mitjà d'un got de vi de 100 ml de 13 graus, 1 got de 300 ml de cervesa de 4 graus o 30 ml de licor de 40 graus.
*** Episodis de consum intensiu d'alcohol o Binge drinking: consum de 60 o més gram.
(6 UBEs) en homes, i de 40 o més grams (4 UBEs) en dones, concentrat en una sessió de consum (habitualment 4-6 hores).
L'organisme estudia els efectes que la pandèmia del nou coronavirus SARS-CoV-2 té sobre els mercats, serveis, persones usuàries i patrons d'ús de drogues
L'Observatori Europeu de les Drogues i les Toxicomanies (EMCDDA, segons les seves sigles en anglès) ha fet públics diversos estudis per entendre els efectes que la pandèmia i la crisi provocada per la COVID-19 tenen sobre diferents aspectes relacionats amb les drogues com ara els mercats, els serveis, les persones usuàries i els patrons d'ús.
A continuació destaquem els principals informes publicats per l'organisme recentment:
COVID-19 i drogues (pàgina temàtica)
Recursos sobre COVID-19 i mercats de drogues